Ο **Χαμζά Γιουνές** (*Hamza Younés,* αραβικά: حمزة يونس‎‎, γεννημένος στις 16 Απριλίου 1986) είναι Τυνήσιος επαγγελματίας ποδοσφαιριστής, ο οποίος αγωνίζεται ως επιθετικός για την Λάρισα.

Σταδιοδρομία σε συλλόγους
-------------------------

Τον Αύγουστο του 2011, λίγες ώρες πριν τη λήξη της μεταγραφικής περιόδου, υπέγραψε συμβόλαιο με την Ετουάλ Σπορτίβ ντυ Σαχέλ, με σκοπό να αντικαταστήσει τον Αχμέντ Άκεϊσι. Στις 14 Νοεμβρίου 2011, αποδεσμεύτηκε από την ομάδα.

Τον Φεβρουάριο του 2012, μετά την ανεπιτυχής μεταγραφή του στην Άστρα Τζιούρτζιου, λόγω παρερμηνειών στο συμβόλαιο, μετακινήθηκε σε άλλη ομάδα της Λίγκα 1, την Πετρόλουλ Πλοϊέστι. Είχε άμεσο αντίκτυπο στην ομάδα, σημειώνοντας 12 γκολ στους πρώτους έξι μήνες του με τους «*Κίτρινους Λύκους*». Την περίοδο 2012-13, έπαιξε σε 28 αγώνες και σκόραρε 13 γκολ. Κέρδισε επίσης το Κύπελλο Ρουμανίας παίζοντας σε 4 αγώνες. 

Στις 28 Ιανουαρίου 2014, υπέγραψε τριετές συμβόλαιο με τη βουλγαρική Μπότεφ Πλόβντιφ. Στο ντεμπούτο του στις 23 Φεβρουαρίου, σκόραρε δύο φορές στην ισοπαλία 2-2 με τη Λουντογκόρετς, έχοντας καταπληκτική επίδοση, με αποτέλεσμα να ανακηρυχθεί ο Πολυτιμότερος παίχτης της αγωνιστικής. 

Τον Αύγουστο του 2014, υπέγραψε συμβόλαιο με τη Λουντογκόρετς. Σημείωσε το πρώτο του γκολ για το σύλλογο, στη νίκη με 3-1 επί της πρώην ομάδας του, Μπότεφ Πλόβντιφ, στον τελικό του Σούπερ Καπ Βουλγαρίας. Έκανε το ντεμπούτο του στο Τσάμπιονς Λιγκ, στην ήττα της ομάδας του με 2-1 από τη Λίβερπουλ, δίνοντας την ασίστ στον Ντάνιελ Άμπαλο για την ισοφάριση. 

Το καλοκαίρι του 2015, εντάχθηκε στο σύλλογο του Πρωταθλήματος Ιράν, Τράκτορ Σάσι. Στις 30 Ιουλίου 2015, έκανε το ντεμπούτο του εναντίον της Ναφτ Τεχεράνης. Στις 20 Σεπτεμβρίου 2015, σημείωσε το πρώτο γκολ του σε μια νίκη με 1-0 εναντίον της Σάμπα Κομ για το Κύπελλο Χάζφι. 

Στις 4 Ιουλίου 2016, υπέγραψε με την ομάδα της Σούπερλιγκ, Ξάνθη. Τελείωσε τη σεζόν 2016-17, ως δεύτερος κορυφαίος σκόρερ του πρωταθλήματος, μετά τον σουηδό επιθετικό του Παναθηναϊκού, Μάρκους Μπεργκ. 

Στις 20 Ιουλίου 2018, μετά από ένα χρόνο αγωνιζόμενος στις ΜΜ Ερζουρουμσπόρ και Αλ Αχλί, ο Γιουνές συμφώνησε να επιστρέψει στην ελληνική Σούπερ Λίγκα και να υπογράψει συμβόλαιο με τον Άρη, μέχρι το καλοκαίρι του 2020. Στις 2 Σεπτεμβρίου 2018, ο Τυνήσιος επιθετικός δέχτηκε μία σέντρα από τον Μανώλη Τζανακάκη, βάζοντας γκολ με το στήθος του, σημειώνοντας έτσι το πρώτο του γκολ στη σεζόν και ανοίγοντας το σκορ στην εντός έδρας νίκη με 2-0 επί της ΑΕΛ. Στις 17 Σεπτεμβρίου 2018, άνοιξε το σκορ με πέναλτι στην εντός έδρας νίκη με 2-0 επί του Λεβαδειακού. Στις 30 Σεπτεμβρίου 2018, σκόραρε στην εντός έδρας νίκη με 2-0 εναντίον του Αστέρα Τρίπολης, ευστοχώντας στο πέναλτι που κέρδισε ο Ματέο Γκαρθία. Στις 25 Νοεμβρίου του 2018, σκόραρε δύο φορές στις καθυστερήσεις του αγώνα, σε μία συναρπαστική αναμέτρηση εναντίον του ΟΦΗ, που ολοκληρώθηκε με νίκη 2-1 για την ομάδα του, στο Γήπεδο Θεόδωρος Βαρδινογιάννης. 

Στις 9 Σεπτεμβρίου 2019, υπέγραψε συμβόλαιο με την Πετρόλουλ Πλοϊέστι.

Τον Σεπτέμβριο του 2020 υπέγραψε συμβόλαιο 2 ετών με την ομάδα της Λάρισας

Εθνική ομάδα
------------

Στις 28 Μαΐου 2014, έκανε το ντεμπούτο του για την Εθνική Τυνησίας, παίζοντας στα 4 τελευταία λεπτά της φιλικής νίκης με 1-0 εναντίον της Νότιας Κορέας. Η δεύτερη του συμμετοχή ήταν στο φιλικό αγώνα με το Βέλγιο, όπου η ομάδα του έχασε με 0-1.

Διακρίσεις
----------

### Ομαδικές

**Σφαξιέν**

* Κύπελλο Τυνησίας: 2009
* ΚΑΦ Κονφεντερέισον Καπ: 2007 , 2008
* Κύπελλο Κυπελλούχων Βόρειας Αφρικής: 2009

**Πετρόλουλ Πλοϊέστι**

* Κύπελλο Ρουμανίας: 2012-13

 **Λουντογκόρετς** 

* Πρωτάθλημα Βουλγαρίας: 2014-15
* Σούπερ Καπ Βουλγαρίας: 2014

Παραπομπές
----------

1. ↑  (πολλαπλές γλώσσες) *Transfermarkt*. 111995. Ανακτήθηκε στις 9  Οκτωβρίου 2017.
2. ↑  (Ισπανικά) *Argentine Soccer Database*. 97285.
3. ↑  «As» (Ισπανικά) Grupo PRISA. Μαδρίτη. hamza\_younes/26190.
4. ↑  (Ισπανικά) *Argentine Soccer Database*. 97285. Ανακτήθηκε στις 4  Απριλίου 2022.
5. ↑  «Hamza Younes à l'Etoile du Sahel». tunisienumerique.com. 10 Μαΐου 2013. Αρχειοθετήθηκε από το πρωτότυπο στις 29 Ιουλίου 2018. Ανακτήθηκε στις 22 Ιανουαρίου 2019.
6. ↑  «L'Etoile du Sahel rompt son contrat avec Hamza Younes». kawarji.com. 10 Μαΐου 2013.
7. ↑  «Hamza Younes s-a îndrăgostit în România». Adevărul. 10 Μαΐου 2013.
8. ↑  «Hamza Younes transferred to Petrolul Ploiesti on a free transfer». soccerfame.com. 10 Μαΐου 2013. Αρχειοθετήθηκε από το πρωτότυπο στις 28 Ιουλίου 2018. Ανακτήθηκε στις 22 Ιανουαρίου 2019.
9. ↑  «Юнес Хамза е футболист на Ботев» (στα Βουλγαρικά). botevplovdiv.bg. 28 Ιανουαρίου 2014. Αρχειοθετήθηκε από το πρωτότυπο στις 23 Μαρτίου 2016. Ανακτήθηκε στις 22 Ιανουαρίου 2019.
10. ↑  «Петричев: не знам какво им става на Стяуа...не мога да си обясня реакцията на румънците» (στα Βουλγαρικά). topsport.bg. 11 Αυγούστου 2014.
11. ↑  «فوتبالی‌ترین – برتری تراکتورسازی مقابل پدیده در دیدار تدارکاتی». *footballitarin.com*.
12. ↑  «Ανακοίνωσε διεθνή Τυνήσιο φορ η Ξάνθη». sport-fm.gr. 22 Οκτωβρίου 2016.
13. ↑  «21/07 : Hamza Younès va Aris Salonique» (στα Γαλλικά). www.infosfoot.net. 20 Ιουλίου 2018. Αρχειοθετήθηκε από το πρωτότυπο στις 28 Ιουλίου 2018. Ανακτήθηκε στις 22 Ιανουαρίου 2019.
14. ↑  «Έφτανε ένα πεντάλεπτο στον Άρη, 2–0 την ΑΕΛ στο Καυτανζόγλειο». www.sport24.gr. 2 Σεπτεμβρίου 2018.
15. ↑  «Άρης στην κορυφή, 2–0 τον Λεβαδειακό». www.sport24.gr. 17 Σεπτεμβρίου 2018.
16. ↑  «Άρης - Αστέρας Τρίπολης 2-0: Ο Ερέρα με δύο αλλαγές "καθάρισε" το ματς!». www.sport24.gr. 30 Σεπτεμβρίου 2018.
17. ↑  «ΟΦΗ - Άρης 1-2: Ο Γιουνές "εκτέλεσε" τους Κρητικούς στο 93' και στο 94'». www.sport24.gr. 25 Νοεμβρίου 2018.
18. ↑  Hamza Younes se întoarce pe „Ilie Oană"!. fcpetrolul.ro (in Romanian)
19. ↑  «National team career». *www.transfermarkt.com*.

Εξωτερικοί σύνδεσμοι
--------------------

* (Γαλλικά) «Προφίλ του Χαμζά Γιουνές». *footballdatabase.eu*.
* (Αγγλικά) Προφίλ Χαμζά Γιουνές στο Soccerway
* Χαμζά Γιουνές στην ιστοσελίδα National-Football-Teams.com
* Προφίλ στο Transfermarkt.com